විධායක නිලධාරීන්ට එකඟ වූ 25000 ඉල්ලා  රාජ්ය සේවයේ ලක්ෂ 8ක් අද  හෙට ලෙඩ වෙති
විධායක මට්ටමේ නිලධාරීන්ට රජය මගින් ලබාදීමට එකඟ වී ඇති රුපියල් 25000ක දීමනාව සමස්ත රාජ්ය සේවකයන්ට ද ලබාදෙන ලෙස ඉල්ලා රාජ්ය හා පළාත් රාජ්ය සේවා වෘත්තීය සමිති සන්ධානයට අයත් වෘත්තීය සමිති 300කට ආසන්න වෘත්තීය සමිතිවල සාමාජිකයන් අද සහ හෙට 08 දා අසනීප නිවාඩු වාර්තා කිරීමේ වෘත්තීය ක්රියාමාර්ගයේ නිරතවීමට තීරණය කර ඇත මෙම වෘත්තීය ක්රියාමාර්ගයට එක්වන පිරිස සමස්ත රාජ්ය සේවකයන් ලක්ෂ 14ක් අතරින් ලක්ෂ 08ක් පමණ වන බව රාජ්ය හා පළාත් රාජ්ය සේවා වෘත්තීය සමිති එකමුතුවේ සම කැඳවුම්කරු චන්දන සූරියආරච්චි මහතා දිවයින ට ඊයේ 07 දා පැවැසීය වෘත්තීය ක්රියාමාර්ගය සඳහා රෙජිස්ට්රාර් ජනරාල් පුද්ගලයන් ලියාපදිංචි කිරීමේ දෙපාර්තමේන්තු සේවකයන් පරිපාලන නිලධාරීන් කෘෂිකර්ම සංවර්ධන නිලධාරී රියැදුරු කාර්යාල කාර්ය සහයක කළමනාකරණ ඇතුළු වෘත්තීය සමිති 300කට ආසන්න පිරිසක් එක්වන බව ද හෙතෙම කීය මෙම වෘත්තීය ක්රියාමාර්ගය සඳහා සෞඛ්ය අධ්යාපන ජල විදුලි වරාය යන සේවකයන් සහභාගි නොවන බවත් තම ඉල්ලීම්වලට සාධාරණයක් ඉටු නොවුණහොත් එම ආයතනවල සේවකයන් දැවැන්ත වෘත්තීය අරගලයට සහභාගි කර ගැනීමට කටයුතු කරන බවත් සූරියආරච්චි මහතා කීය කෙසේ වෙතත් ලංකා ගුරු සංගමයේ ප්රධාන ලේකම් ජෝසප් ස්ටාලින් මහතා කියා සිටියේ හෙට 09 දා ගුරුවරුන් ද අසනීප නිවාඩු වාර්තා කිරීමේ වෘත්තීය ක්රියාමාර්ගයට එක්වන බවය එදිනම රුපියල් 20000ක දීමනාවක් ඉල්ලා අසනීප නිවාඩු වාර්තා කිරීමේ වෘත්තීය ක්රියාමාර්ගයේ නිරත වන බව ඒකාබද්ධ සෞඛ්ය සේවක සංගමයේ ප්රධාන ලේකම් ටැම්පිටියේ සුගතානන්ද හිමියෝ පැවැසූහ ලෙඩ නිවාඩු වාර්තා කිරීමෙන් අනතුරුව දහවල් 1200ට රාජ්ය පරිපාලන අමාත්යාංශය ඉදිරිපිට විරෝධතාවක් පැවැත්වීමටත් හෙට දිවයින පුරා ප්රධාන නගර ආශ්රිතව විරෝධතා පැවැත්වීමටත් කටයුතු කරන බව ද උන්වහන්සේ පැවසූහ වෘත්තීය සමිති ඉල්ලන 25000ක දීමනාව ලබාදීම මේ අවස්ථාවේ අපහසු බව වෘත්තීය සමිති තේරුම් ගත යුතු යැයි ජනාධිපති වෘත්තීය සමිති අධ්යක්ෂ ජනරාල් සමන් රත්නප්රිය මහතා දිවයිනට පැවැසීය පසුගිය අප්රේල් මාසයේදී රාජ්ය සේවකයන්ට රුපියල් 10000ක් වැඩි කර ලබාදී තිබියදී තවත් රුපියල් 20000ක දීමනාවක් ඉල්ලා සිටින්නේ රට අකර්මන්ය කර රටේ ආර්ථිකය තවත් අර්බුදයකට ගෙන යෑමට බව ද ඔහු කීය 2022 වර්ෂයේ ගෑස් ඉන්ධන නැතිව පෝලිම්වල මිනිසුන් මැරුණු යුගය අවසන් කර රට යම් තත්ත්වයකට ගෙනඑමින් ආර්ථිකය නගා සිටුවීමට ජනාධිපතිවරයා කටයුතු කරමින් සිටින විට ඇතැම් වෘත්තීය සමිති දේශපාලන අරමුණු ඉටුකර ගැනීමට උත්සාහ දැරීම ඉතාමත් කනගාටුදායක බව ද ඔහු කීය රටට සංචාරකයන් පැමිණීම නව ආයෝජන ලැබීම ඇතුළු සංවර්ධන කටයුතු ආරම්භ වීමට නියමිත වකවානුවක කිසිදු සාධාරණයක් නැතිව ඉල්ලීම් සිදු කරන්නේ එම සංවර්ධන ව්යාපෘති කඩාකප්පල් කිරීමේ අරමුණින් බවට හැඟී යන බව ද රත්නප්රිය මහතා වැඩිදුරටත් පැවැසීය චමින්ද සිල්වා ප්රදීප් සමරකෝන්